אלין כהן

אלין חיה כהן (נולדה ב-30 באוגוסט 2001) היא שחקנית, אושיית רשת ואשת עסקים ישראלית, בעלת מותג איפור וקוסמטיקה הנושא את שמה.

==ביוגרפיה==
נולדה בשם אלין כהן בחדרה ליורם, עורך דין, ומירי כהן, מאפרת במקצועה, ולה 2 אחים גדולים ואח אחד נוסף למדה בבית הספר היסודי "ניצנים" בחדרה. את לימודיה התיכוניים החלה בבית הספר הרב-תחומי עמל חדרה למדעים ואמנויות, ובכיתה י' עברה לבית הספר התיכון "גימנסיה חדרה" ולמדה במגמת שיווק. עבודת הגמר שלה, שנכתבה על המותג שבבעלותה, נבחרה לאחת משלוש העבודות המצטיינות מטעם משרד החינוך והתאחדות התעשיינים בישראל.

בגיל 8 נפגעה קשה בראשה בתאונת אופניים אשר גרמה לה לדימום מוחי ולנזקים בראשה, ועברה ניתוח ראש מורכב ותהליך שיקום ארוך.<ref></ref> היא מספרת כי החיפוש אחר תכשיר קוסמטי שיסייע לה להסתיר את הצלקות שנותרו בראשה הוביל אותה ב-2017 לפתיחת חברת הקוסמטיקה "אלין כהן בע"מ" שנמצאת מאז בבעלותה.<ref></ref>

באפריל 2020, התגייסה לצה"ל ושירתה במערך השיווק של חיל התקשוב.

=== קריירה ===
ב-2015 התפרסמה לראשונה בתוכנית המציאות של ערוץ הילדים "הבנים והבנות" בעונה השלישית, בה התמודדה והודחה שלישית. לאחר מכן פתחה כהן ערוץ יוטיוב, בו הציגה סרטוני הדרכות וטיפים בנושא איפור, טיפוח, אופנה, לייף סטייל, סרטונים תיעודיים מחיי היום יום.<ref></ref> בעקבות הצלחת הערוץ זכתה לחשיפה שהובילה לשיתופי פעולה עם מספר חברות קוסמטיקה, בהן מאק, איל מקיאג' ולוריאל. לאחר כשנתיים הקימה מותג איפור הנושא את שמה והחלה בייצור חמישה שפתונים, שהיו המוצרים הראשונים של המותג.

בשנת 2016 כהן נבחרה ביחד עם אמהּ, מירי, וחברת הכנסת יפעת שאשא ביטון, להוביל את קמפיין איגוד האינסטגרם הישראלי כנגד אלימות ובריונות ברשת.

בספטמבר 2017 זכתה כהן יחד עם דנה זרמון בתואר "בלוגרית השנה" בטקס פרסי האופנה הישראלי של מגזין "את". כהן הייתה הצעירה ביותר שהשתתפה בתחרות וזכתה בה.<ref></ref> בדצמבר 2017 שיתפה פעולה עם אתר הקניות Adika במסגרתו עיצבה לרגל יום ולנטיין, קולקציית קפסולה הנושאת את שמה, המורכבת מפרטי לבוש ואקססוריז.<ref></ref>

בקיץ 2018 נבחרה להנחות לצד קווין רובין ואנג'ל ברנס, את פסטיבל המוזיקה לבני נוער וצעירים של מגזין הנוער "ראש אחד" באמפי פארק ראשון לציון,<ref></ref> והתארחה בסדרה "אדוני המאמנת" של קובי מחט בתפקיד עצמה.<ref></ref> באותה שנה, השתתפה גם בקליפ לשירם של עדן בן זקן לצד ברק שמיר, "מקסיקו".

במאי 2019 הובילה קמפיין לערוץ MTV, כיבבה בפרסומות של חברות ומותגים שונים בהם מילקי, מותג האיפור מאק, מותג ההלבשה TNT ועוד. כהן משמשת כפרזנטורית של המותג Seven מבית אופטיקנה, השיקה עם הרשת קולקציית משקפיים חדשה,<ref></ref> ובמסגרת הקמפיין הופק שיר וקליפ באורך מלא בביצועה.<ref></ref> היא הובילה את הקמפיין של אדידס ישראל ושל חברת סמסונג, הישראלית והעולמית, בה שימשה פרזנטורית במשך כשלוש שנים.<ref></ref>

בספטמבר 2019, השיקה כהן פילטר לאינסטגרם המבוסס על צבעי השפתונים במותג שלה.<ref></ref> באותו השנה נבחרה לרשימת "40 הצעירים המבטיחים עד גיל 40" של העיתון "גלובס".<ref></ref>

בשנים 2020 - 2022 שיחקה כהן את "לירז" בסדרת הנוער "זיגי" בערוץ "ניקלודיאון". חודש אחר כך, החל שידור הסדרה "אבאלה" ב"הוט" בה משתתפת כהן לצד אביה.

בשנת 2020 נבחרה לרשימת "30 הצעירים המבטיחים של השנה מתחת לגיל 30" של מגזין "פורבס" (Forbes 30 Under 30).<ref></ref> ואף לאחר מ-"40 הצעירים המבטיחים של ישראל מתחת לגיל 40" בפרויקט 40UNDER40 של האתר "אייס" בשנת 2020.

כהן זכתה בפרס "פאשניסטית השנה" לשנת 2020 בטקס נבחרי הילדים של ישראל בידור.

כהן כתבה את השיר "Ue La La" יחד עם נוי אייזן, מיטל פטש כהן וניב כהן עבור הליך הבחירה הישראלי לאירוויזיון 2021.<ref></ref> עבור נציגת ישראל לאירוויזיון, עדן אלנה, אך השיר לא עלה לשלב הסופי. ביוני 2021, הגישו כהן ושותפיה ליצירת השיר תביעה לההרכב האמריקאי מייג'ור לייזר והזמרת סיה בשל שהעתיקו חלקים מתוך השיר הישראלי לשירם "Titans".<ref></ref>

== קישורים חיצוניים ==

* הדס, בשן, [https://www.atmag.co.il/אלין-כהן/ שבוע עם אלין כהן: בת ה-17 שהופכת לייקים לכסף], את, 31 בינואר 2018
* 
* 
* 
* 
* 

==הערות שוליים==

קטגוריה:יוטיובריות ישראליות
קטגוריה:פרזנטוריות ישראליות
קטגוריה:פרזנטורים ישראלים
קטגוריה:נשות עסקים ישראליות
קטגוריה:אנשי עסקים ישראלים
קטגוריה:מנחות טלוויזיה ישראליות
קטגוריה:מתחרי הבנים והבנות
קטגוריה:בוגרות תיכון חדרה
קטגוריה:בוגרי תיכון חדרה
קטגוריה:פורבס 30Under30: ישראל
קטגוריה:ישראליות שנולדו ב-2001
קטגוריה:ישראלים שנולדו ב-2001